Video: WWE-superster deur aanhanger in Kaapstad aangevalRandy Orton ‘n Video van die voorval volg onderaan die berig. ‘n Aanhanger het Randy Orton, een van WWE se supersterre, Dinsdagaand in die bokskryt aangeval. Die voorval het by WWE se byeenkoms by Grand West Casino in Kaapstad plaasgevind. Orton (33) het die gehoor vermaak toe ‘n oproerige aanhanger die bokskryt bestorm en Orton in sy lies geslaan het. Een van die toeskouers het die voorval op film vasgelê. Sekuriteit het die man vinnig onder beheer gebring en hom uit die bokskryt verwyder. Orton het egter die man gepoog om die man teen sy kop te skop. ‘n Beampte van WWE het bevestig dat die voorval nie deel was van die vertoning nie. “Die saak word tans deur plaaslike owerhede ondersoek,” het WWE op hul webwerf bevestig. “Die man word aangehou en sal moontlik krimineel vervolg word. Die omvang van Orton se beserings is nie bekend nie.” http://youtu.be/Jt_BNmsUvUU